Dinan
Dinan [di'nan] on linn ja vald Loode-Prantsusmaal Bretagne'is Côtes-d'Armori departemangus Dinani ringkonnas. Ehkki Dinan asub Rance'i jõe ääres, paikneb suurem osa linnast mitte jõeorus, vaid jõe kohal mäel. Jõekaldal asub Dinani sadam. Pikka aega oli Dinani sild kõige põhjapoolsem koht jõeületuseks, kuid 1960. aastatel rajati jõesuudmesse loodeteelektrijaam, mille 750 m pikkune tamm võimaldab samuti jõge ületada.